section_heading: Radnja
paragraph_text: Filip isprva posve zanemaruje ratnu prijetnju, unatoč stalnim upozorenjima svoje bivše supruge Helene, voditeljice vrlo popularne informativne emisije na televizijskom kanalu koji se zove Euro TV. Nakon početnih slabašnih ratinga, show postupno počinje imati sve veću gledanost, te mu se Filip potpuno posvećuje, često zanemarujući obveze prema šestogodišnjem sinu Patriku, zbog čega redovno izbijaju žestoke svađe s Helenom. No, nakon nekog vremena Filipu postane jasno da opasnost više ne može zanemarivati.